UAC เดินหน้ายุทธศาสตร์ Circular Economy ดันรายได้โต 2 พันลบ.
UAC ร่วมงาน Opportunity Day โชว์ศักยภาพเดินหน้ายุทธศาสตร์ Circular Economy ปั้นธุรกิจโรงไฟฟ้าชุมชน-แหล่งปิโตรเลียม-EV Charging Station หวังสร้างมูลค่าเพิ่มให้ผลการดำเนินงาน วางเป้ารายได้ปีนี้ แตะ 2 พันลบ.
UAC ร่วมงาน Opportunity Day โชว์ศักยภาพเดินหน้ายุทธศาสตร์ Circular Economy ปั้นธุรกิจโรงไฟฟ้าชุมชน-แหล่งปิโตรเลียม-EV Charging Station หวังสร้างมูลค่าเพิ่มให้ผลการดำเนินงาน วางเป้ารายได้ปีนี้ แตะ 2 พันลบ.
25 มี.ค. 2565

นางสาวอลิสา ชีวะเกตุ  Corporate Image &amp; Treasury Manager และ นางสาวสัจจาภรณ์ รัมยประยูร  Vice President investor Relations &amp; Corporate Secretary บริษัท ยูเอซี โกลบอล จำกัด (มหาชน) หรือ UAC ร่วมนำเสนอข้อมูลบริษัทฯ ภายในงานบริษัทจดทะเบียนพบนักลงทุน (Opportunity Day) หลังประกาศผลการดำเนินงานงวดปี 2564 รายได้รวมแตะ 1,466.26 ล้านบาท กำไรส่วนที่เป็นของบริษัท 246.81 ล้านบาท และจ่ายเงินปันผลอีกในอัตรา 0.20 บาทต่อหุ้น ซึ่งกำหนดจ่ายเงินปันผลในวันที่ 6 พฤษภาคม 2565
พร้อมทั้งประกาศเดินหน้ายุทธศาสตร์ Circular Economy ควบคู่ไปกับการสร้าง Sustainable Development ให้กับองค์กร ปั้นธุรกิจโรงไฟฟ้าชุมชน-แหล่งปิโตรเลียม- EV Charging Station หวังสร้างมูลค่าเพิ่มให้กับผลการดำเนินงาน โดยตั้งเป้ารายได้ปีนี้ แตะ 2,000 ล้านบาท และ EBITDA มากกว่า 420 ล้านบาท ณ สำนักงานใหญ่ เมื่อเร็วๆนี้